Боян Бойчев
Витраж

chitanka.info

Обичам те. И имам нужда от теб.

Ако и ти ме обичаш и имаш нужда

От мен, то това е добре —

Да се обичаме и да сме си нужни.

Какво друго тогава ни е нужно?

Пътищата ни стават магистрала,

Сбъдват се и мечти, и илюзии,

И дните ни стават сакрални.

Само тогава намества се пъзелът,

Всичко си влиза в реда на нещата,

Само ние излизаме, развързани

Да се обичаме извън рамките тщателни.

декември 2003 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.